2:16, 17—A temana ya bo16 ga ya tshwanela go simolola ka tlhaka ya Sehebera ayin mme ya bo17 e simolole ka pe go latela tsela e dialefabete tsa Sehebera di latelanang ka yone? Fa bakwadi ba ba tlhotlheleditsweng ba ne ba tlhama maboko ka mokgwa ono, gantsi ba ne ba latela tsela e dialefabete di latelanang ka yone. Le fa go ntse jalo, ba ne ba sa dire jalo fa mokgwa ono o ne o ka dira gore se ba se kwalang se utlwale ka tsela e e seng ya tlholego. Go ne go tsewa bokao bo le botlhokwa thata go na le go kwala dilo jaaka di ntse e le fela gore motho a kgone go di gopola motlhofo. Go fetolwa ga tsone ditlhaka tseno tse pedi go fitlhelwa gape le mo pineng ya boraro le ya bonè ya Dikhutsafalo.—Dikhutsafalo 3:46, 49; 4:16, 17. 78 Letšatšing la lesomepedi ya ba Ahira+ morwa wa Enani. E be e le kgošana ya bana ba Nafutali.